stanford-oval/wikipedia huggingface dataset:
מקס נתר

| --- | --- |

 לידה:  24 בספטמבר 1844 מנהיים, הדוכסות הגדולה של באדן 
 פטירה:  13 בדצמבר 1921 (בגיל 77) ארלנגן, רפובליקת ויימאר 
 ענף מדעי:  מתמטיקה, משטח אלגברי, משטח רימן, עקומה, פונקציה אלגברית, גאומטריה אלגברית, אלגברה, בפסקה זו רשומה אחת נוספת שטרם תורגמה 
 מקום לימודים:  אוניברסיטת היידלברג 
 מנחה לדוקטורט:  אוטו הסה, גוסטב קירכהוף, לאו קניגסברגר 
 מוסדות:  אוניברסיטת היידלברג  אוניברסיטת ארלנגן-נירנברג 
 תלמידי דוקטורט:  עמנואל לסקר, Isaak Bacharach, הנס רייכנבאך, Adolf Pauli, Peregrin Zistler, Otto Werner, Karl Hertel, Fritz Schuster, Joseph Welsch, Fritz Seidelmann, Wilhelm Weiss, Julius Nauenberg, Albert Geus, Konrad Gerstenmeier, Walther Koch, Harry Walter Tyler, בפסקה זו 3 רשומות נוספות שטרם תורגמו 
 צאצאים:  אמי נתר, פריץ נתר, Alfred Noether 
 
מקס נתר (בגרמנית: Max Noether;‏ 24 בספטמבר 1844 – 13 בדצמבר 1921) היה מתמטיקאי יהודי-גרמני שעבד על גאומטריה אלגברית ועל תורת הפונקציות האלגבריות. הוא כונה "אחד המתמטיקאים הטובים ביותר במאה ה-19".
בתו היא אמי נתר, אחת המתמטיקאיות הנחשבות אי פעם.
ביוגרפיה

מקס נותר נולד במנהיים ב-1844, למשפחה יהודית של סוחרים סיטונאיים עשירים שסחרו במוצרי מתכת. סבו, אליאס סמואל, הקים את העסק בעיר ברוכסל (אנ') בשנת 1797. בשנת 1809 פרסמה הדוכסות הגדולה של באדן צו סובלנות, שהקצה שם משפחה לגבר העומד בראש כל משפחה יהודית שלא היה לה עד כה שם משפחה. כך הפכו בני הזוג סמואל למשפחת נתר, וכחלק מאימוץ השמות הנוצריים, הפך בנם הרץ (אביו של מקס) להרמן. מקס היה השלישי מבין חמישה ילדים שנולדו להרמן מרעייתו עמליה וירצבורגר.
בגיל 14, מקס חלה בשיתוק ילדים וסבל מהשפעות המחלה למשך שארית חייו.
באמצעות לימוד עצמי, הוא למד מתמטיקה מתקדמת וגם התעניין למשך תקופה בלימודי אסטרונומיה. בשנת 1865 הצטרף לאוניברסיטת היידלברג. במשך מספר שנים עבד בפקולטה שם, ולאחר מכן עבר לאוניברסיטת ארלנגן (אנ') בשנת 1888. בעודו שם, עזר לייסד את תחום הגאומטריה האלגברית.
ביחד עם אלכסנדר פון בריל (אנ') פיתח את תיאוריית בריל-נתר (אנ').
ב-1880 נישא לאידה עמליה קאופמן, בת למשפחת סוחרים יהודית עשירה. שנתיים לאחר מכן נולדה להם בת, והיא נקראה בשם עמליה ("אמי") על שם אמה והפכה לאחת המתמטיקאיות המוערכות בעולם. ב-1883 נולד להם בן בשם אלפרד, שלמד מאוחר יותר כימיה, לפני שמת ב-1918. ילדם השלישי, פריץ נתר, נולד ב-1884, וכמו אמי, היה מתמטיקאי בולט; הוא הוצא להורג בברית המועצות ב-1941. מעט ידוע על ילדם הרביעי, גוסטב רוברט, יליד 1889; הוא סבל ממחלה מתמשכת ומת ב-1928.
נתר שימש כאורדינריוס (פרופסור מן המניין) בארלנגן במשך שנים רבות, ומת שם ב-13 בדצמבר 1921.
ראו גם

אמי נתר
גאומטריה אלגברית
הערות שוליים

↑  Francis S. Macaulay, Max Noether, 2010 doi: 10.11588/heidok.00013182
1 2 3 4 5  Max Noether - Biography, Maths History (באנגלית)
1 2  Max Noether, histmath-heidelberg.de
↑  איתי נבו, מכון דוידסון, המורה לצרפתית ששינתה את פני המתמטיקה, באתר ynet, 23 במרץ 2017
| --- | --- |
בקרת זהויות :  BIBSYS: 97024053  GND: 117039411  ISNI: 0000 0001 0887 3533  LCCN: no2008138865  MGP: 46966  NKC: ntk20241228138  NTA: 13558633X  SUDOC: 12399988X  VIAF: 35223684   WorldCat (עם VIAF): 35223684
ננסי קלנסי - גברת מגונדרת

| --- | --- |

לוגו הסדרה בעברית
 מבוסס על:  הספר "Fancy Nancy" של ג'יין או'קונור
 שיר הנושא:  "הוסיפו רק גינדור קל" מאת מיה סינקלייר ג'נס
 סוגה:  מחזמר ילדים משפחה
 יוצרים:  אן סמית ג'יימי מיטשל קריסטה טאקר
 בימוי:  ג'יימי מיטשל
 מדבבים:  ראו כאן
 מדבבים בעברית:  ראו כאן
 ארץ מקור:  ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  3
 מספר פרקים:  63
 הפקה
 מפיקים בפועל:  ג'יימי מיטשל קריסטה טאקר
 חברת הפקה:  Disney Television Animation
 הפצה:  דיסני+
 עורכים:  פיטר קאופמן
 מוזיקה:  מתיו טישלר
 אורך פרק:  22-23 דקות
 שידור
 רשת שידור:  ערוץ דיסני ערוץ דיסני ג'וניור דיסני+ (עונה 3)
 רשת שידור בישראל:  דיסני ג'וניור ישראל
 פורמט (תמונה):  1080i 16:9 HDTV
 תקופת שידור מקורית:  13 ביולי 2018 – 18 בפברואר 2022
 קישורים חיצוניים
 אתר הסדרה
 דף התוכנית ב-IMDb
ננסי קלנסי - גברת מגונדרת (באנגלית: Fancy Nancy - ננסי המפוארת בתרגום מילולי) היא סדרת הנפשה ממוחשבת לילדים. הסדרה נוצרה על ידי אן סמית', ג'יימי מיטשל וקריסטה טאקר והופקה על ידי דיסני ג'וניור. הסדרה מבוססת על ספר באותו שם שחיבר אותו ג'יין או'קונור.
הסדרה שודרה לראשונה ב-13 ביולי 2018 בערוץ דיסני ג'וניור בארצות הברית ויום למחרת גם בקנדה. הסדרה חודשה לעונה שנייה, ששודרה לראשונה ב-4 באוקטובר 2019. ב-18 בספטמבר 2019 הסדרה חודשה לעונה שלישית ואחרונה, ששודרה לראשונה ב-12 בנובמבר 2021 וגם עלתה לראשונה לשירות הסטרימינג "דיסני+". פרק סיום הסדרה שודר לראשונה ב-18 בפברואר 2022. הסדרה קיבלה ביקורות חיוביות באופן כללי ממבקרים.
עלילת הסדרה

ננסי קלנסי, בת השש, שנהנית מדברים מפוארים וצרפתיים והיא מתלבשת בלבוש יפה, יצירתי ומשוכלל שלה. היא מתכננת ללמד פנטזיה למשפחתה ולחבריה.
דמויות

ננסי מרגרט "ננסי פנסי" קלנסי - היא הדמות הראשית בסדרה.
ג'וזפין ג'יין "ג'וג'ו" קלנסי - היא אחותה הקטנה של ננסי.
קלייר קלנסי - היא אמא של ננסי.
דאג קלנסי - הוא אבא של ננסי.
גברת דולורס דיווין - היא השכנה האלמנה הקשישה של ננסי.
פרנק אנדרסון - הוא הסבא האלמן מצד אמה של ננסי.
מדבבים

הדיבוב העברי בוים על ידי תמי ברק והופק על ידי עדי מור ועדי וולוצקי.
| שם הדמות | מדבב/ת במקור | מדבב/ת בעברית |
| --- | --- | --- |
| ננסי קלנסי | מיה סינקלייר ג'נס | ליה שקד |
| ברי ג'יימס | ספנסר מוס | איילה פלדמן |
| ג'וג'ו קלנסי | ספנסר מוס | דניאל דאון (עונות 1-2) |
| ג'וג'ו קלנסי | ספנסר מוס | עמרי שני (עונה 3) |
| רונדה | רובי ג'יי | היללי היבש |
| וונדה | רובי ג'יי | שיר כהן |
| ליונל | מלכאי ברטון | אריאל קלטר (עונות 1-2) |
| ליונל | מלכאי ברטון | אריאל לינדזן (עונה 3) |
| גרייס | האנה נורדברג | אלונה אלכסנדר |
| פרדי ג'יימס | בלייק מור | אדם זילברמן |
| דאג קלנסי | רוב ריגל | סער בדישי |
| קלייר קלנסי | אליסון האניגן | טליה ברקאי |
| פרנק קלנסי | ג'ורג' וונדט | גלעד קלטר |
| ג'ונתן | איאן צ'ן | גיא רייפמן |
| רוברטו | ניית'ן ארנס | גיא גולדברג |
| גברת דיווין | כריסטין ברנסקי | תמי ברק |
| מאדאם לוסיל | רייצ'ל מקפרלן | תמי ברק |
| גלוריה ג'יימס | טטיאנה עלי | תמי ברק |
| קלווין ג'יימס | ג'נו הנדרסון | אמנון וולף |
| מר סינג | קאל פן | אמנון וולף |
| גברת סינג | אפרנה ננצ'רלה | שירלי לילו |
| סיד קלנסי | ג'ון רצנברגר | לירון ברנס |
| שון | ג'ורג' יונוליס | אריאל יגן |
| פייר | פאביו טאסונה | גדי לוי |
| שירה | שירה | רוני וכנר (ברי ג'יימס) |
| ניהול מוזיקלי | ניהול מוזיקלי | תמי ברק |
בנוסף, בדיבוב העברי השתתפו גם: אפיק רוזן, דדי זהר ומייה קדוש.
שידור

| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון |
| --- | --- | --- | --- | --- |
|  | 1 | 25 | 13 ביולי 2018 | 9 באוגוסט 2019 |
|  | 2 | 25 | 4 באוקטובר 2019 | 9 במאי 2021 |
|  | 3 | 13 | 12 בנובמבר 2021 | 18 בפברואר 2022 |
|  | קצרים | 20 | 8 באפריל 2019 | 9 באוגוסט 2020 |
פרקים > עונה 3

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקורי ארצות הברית> דיסני ג'וניור | תאריך שידור מקורי ארצות הברית> דיסני+ |
| --- | --- | --- | --- | --- | --- |
| 51 | 1 | ננסי האוטור | Nancy the Auteur | 12 בנובמבר 2021 | 12 בנובמבר 2021 |
| 52 | 2-א | פרנצ'י עולה לדוכן | Frenchy Takes the Stand | 19 בנובמבר 2021 | 12 בנובמבר 2021 |
| 52 | 2-ב | דמעות של גיבורי-על | Tears of a Superhero | 19 בנובמבר 2021 | 12 בנובמבר 2021 |
| 53 | 3-א | להמשיך גם כשקרושה | Crochet it Isn't So | 26 בנובמבר 2021 | 12 בנובמבר 2021 |
| 53 | 3-ב | ננסי משחקת ב"משפחה" | Nancy Plays House | 26 בנובמבר 2021 | 12 בנובמבר 2021 |
| 54 | 4-א | הספרייה המגונדרת של ננסי | Nancy's Fancy Library | 3 בדצמבר 2021 | 12 בנובמבר 2021 |
| 54 | 4-ב | חתלתולה בסימן שאלה | Smitten by a Kitten | 3 בדצמבר 2021 | 12 בנובמבר 2021 |
| 55 | 5-א | הבייביסיטרית הכי טובה דו מונד | The Best Baby Sitter Du Monde | 10 בדצמבר 2021 | 12 בנובמבר 2021 |
| 55 | 5-ב | ננסי הקרקסנית | Big Top Nancy | 10 בדצמבר 2021 | 12 בנובמבר 2021 |
| 56 | 6-א | חלומות הפז של ננסי | Nancy's Sweet Dreams | 17 בדצמבר 2021 | 12 בנובמבר 2021 |
| 56 | 6-ב | ז'ואה דה ג'ונתן | Joie De Jonathan | 17 בדצמבר 2021 | 12 בנובמבר 2021 |
| 57 | 7-א | ירקות בשביל פריז | Vegetables for Paris | 7 בינואר 2022 | 12 בנובמבר 2021 |
| 57 | 7-ב | אגדת בתולות הים | Nancy's Mermaid Tale | 7 בינואר 2022 | 12 בנובמבר 2021 |
| 58 | 8-א | ילדת הזוהר השנייה | Dazzle Girl's Double | 14 בינואר 2022 | 12 בנובמבר 2021 |
| 58 | 8-ב | ננסי תולה את החותלות | Dancy Nancy | 14 בינואר 2022 | 12 בנובמבר 2021 |
| 59 | 9-א | מחיר הנתינה | The Price of Being Nice | 21 בינואר 2022 | 12 בנובמבר 2021 |
| 59 | 9-ב | ננסי והעולם הישן-חדש | Nancy's Good Old New Times | 21 בינואר 2022 | 12 בנובמבר 2021 |
| 60 | 10-א | ליונל עומד על שלו | Lionel Speaks Up | 28 בינואר 2022 | 12 בנובמבר 2021 |
| 60 | 10-ב | מה הסיפור של ברי? | ?What's Bree's Story | 28 בינואר 2022 | 12 בנובמבר 2021 |
| 61 | 11-א | הבאז ברחוב האלון | The Buzz on Oak Street | 4 בפברואר 2022 | 12 בנובמבר 2021 |
| 61 | 11-ב | גרייס האמיתית | Grace Gets Real | 4 בפברואר 2022 | 12 בנובמבר 2021 |
| 62 | 12-א | החלום של ננסי מתגשם | Nancy's Dream Comes True | 11 בפברואר 2022 | 12 בנובמבר 2021 |
| 62 | 12-ב | הטיסה של ננסי לפריז | Nancy's Flight to Paris | 11 בפברואר 2022 | 12 בנובמבר 2021 |
| 63 | 13 | פריז סוף כל סוף! | !Paris At Last | 18 בפברואר 2022 | 12 בנובמבר 2021 |
קצרים > עונה 1

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקורי ארצות הברית |
| --- | --- | --- | --- | --- |
| 1 | 1 | פנסי ננסי גנדרו זאת בעצמכם | How to Have a Fancy Tea Party | 8 באפריל 2019 |
| 2 | 2 | איך לגנדר את הכלב שלכם | How to Make Your Dog Fancy | 9 באפריל 2019 |
| 3 | 3 | איך מתעטפים בצעיף בואה | How to Wear a Boa | 10 באפריל 2019 |
| 4 | 4 | איך לערוך תצוגת אופנה | How to Have a Fashion Show | 11 באפריל 2019 |
| 5 | 5 | איך להכין פרח אכיל | How to Make a Flower You Eat | 12 באפריל 2019 |
| 6 | 6 | איך לעשות תסרוקת מגונדרת | How to Make Your Hair Fancy | 15 באפריל 2019 |
| 7 | 7 | איך להפוך תלבושת רגילה למגונדרת | How to Make a Plain Outfit Fancy | 16 באפריל 2019 |
| 8 | 8 | איך להכין כתר מגונדר | How to Make a Fancy Tiara | 17 באפריל 2019 |
| 9 | 9 | איך לדבר "פרנסוואה" | How to Speak Francais | 18 באפריל 2019 |
| 10 | 10 | איך לחתום בצורה מגונדרת | How to Make a Fancy Signature | 19 באפריל 2019 |
קצרים > עונה 2

| מספר הפרק (בסדרה) | מספר הפרק (בעונה) | שם הפרק בעברית | שם הפרק באנגלית | תאריך שידור מקורי ארצות הברית |
| --- | --- | --- | --- | --- |
| 11 | 1 | פביליון הפרפרים של ננסי | Nancy's Butterfly Pavilion | 19 ביולי 2020 |
| 12 | 2 | מסיבת הריקודים של ננסי | Nancy's Dance Party | 19 ביולי 2020 |
| 13 | 3 | ננסי מתחפשת | Nancy Plays Dress Up | 26 ביולי 2020 |
| 14 | 4 | יום הספא של פרנצ'י | Frenchy's Spa Day | 26 ביולי 2020 |
| 15 | 5 | ננסי משחקת ב"סלון יופי" | Nancy Plays Beauty Salon | 9 באוגוסט 2020 |
| 16 | 6 | ננסי מקשטת עם אבא | Nancy Decorates With Dad | 9 באוגוסט 2020 |
| 17 | 7 | הפיקניק של ננסי | Nancy's Pique-Nique | 9 באוגוסט 2020 |
| 18 | 8 | ארוחת הערב של ננסי | Nancy's Dinner Party | 9 באוגוסט 2020 |
| 19 | 9 | ננסי מסדרת פרחים | Nancy Arranges Flowers | 9 באוגוסט 2020 |
| 20 | 10 | מסיבת הפיג'מות של ננסי | Nancy's Slumber Party | 9 באוגוסט 2020 |
ביקורות

אלכס רייף מ-LaughingPlace תיאר את הסדרה כ"יותר מדי צבעים בוהקים, דמויות כיפיות ושירים נחמדים", וכתב: "כמו סדרת הספרים האהובה, ילדים יחשבו ש'ננסי קלנסי' של דיסני היא מאוד מגניפיק. ננסי תעורר השראה בצופים להיות עצמם ולהפוך כל יום למיוחד יותר. תחומי העניין שלה נמשכים לדברים ורודים ומנצנצים, אבל אישיותה היא אופטימית וידידותית. לא רק שהילדים ירחיבו את אוצר המילים שלהם, אלא הם גם יראו מודל לחיקוי נהדר להתמודדות עם קשיים אישיים ולהיות חברים טובים יותר." אמילי אשבי מ-Common Sense Media העניקה לסדרה דירוג של ארבע מתוך חמש כוכבים, שיבחה את הערך החינוכי וציינה את הביטוי העצמי והייחודיות.
דייב טרומבור מ-Collider כלל את הסדרה ברשימת "הסדרות המונפשות החדשות הטובות ביותר לילדים לשנת 2018", ואמר שהסדרה חוגגת "ייחודיות וגיוון." אזורי האל וקסי סוגליה מ-Romper כללו את הסדרה ברשימת "הסדרות הגדולות שילדים שלכם יאהבו לצפות בהן בשירות הסטרימינג דיסני+" ואמרו: "למרות שננסי אוהבת כל דבר מפואר, הסדרה מקדמת ייחודיות וביטוי עצמי, ולא חומרנות.
נוראיי בלבול מ-WalesOnline כללה את הסדרה ברשימת "6 הסרטים והסדרות המונפשות הטובים ביותר בשירות הסטרימינג דיסני+ לשנת 2021", וטענה: "לבוש יצירתי, ננסי בת השש היא אחת שצריך לשים לב אליה. ילדה נמרצת ודמיון רב שהופכים את הרגיל לבלתי ייאמן - מדגימה כמה חשוב לנצל כל יום ולעודד אחרים לעשות את זה."צ'ארלס קרטיס מ-USA Today דירג את הסדרה במקום השישי ברשימת "20 הסדרות הטובות ביותר לילדים לשנת 2020".
פרסים ומועמדויות

| שנה | פרס | קטגוריה | מעומדים | תוצאה |
| --- | --- | --- | --- | --- |
| 2019 | פרסי אמי בשעות היום | סדרת האנימציה הטובה ביותר לילדים | מירצ'ה קייל מנטה וג'יימי מיטשל | מועמדות |
| 2019 | פרסי אמי בשעות היום | הישג אישי יוצא דופן באנימציה | קריסטה טאקר, מאט האברמן, לאורי ישראל ואנדרו גרדאט | מועמדות |
| 2021 | פרס המדיה של GLAAD | סדרת האנימציה הטובה ביותר לילדים | "ננסי קלנסי - גברת מגונדרת" | מועמדות |
| 2021 | פרס אנני | הישג יוצא דופן עבור סטוריבורד בהפקת טלוויזיה/מדיה אנימציה | קריסטה טאקר, מאט האברמן, לאורי ישראל ואנדרו גרדאט | מועמדות |
| 2022 | פרס המדיה של GLAAD | סדרת האנימציה הטובה ביותר לילדים | "ננסי קלנסי - גברת מגונדרת" | מועמדות |
| 2022 | פרסי אמי לתוכניות לילדים ולמשפחה | הישג אישי יוצא דופן בשירים מקוריים | פיל בנטלי, מת׳יו טישלר ואנדי גרדאט עבור השיר: "אם יש לך חלום" | מועמדות |
הערות שוליים

↑  אלכס רייף, TV Review: Disney Junior's "Fancy Nancy", LaughingPlace.com, ‏16 ביולי 2018 (באנגלית)
↑  אמילי אשבי, Fancy Nancy TV Review | Common Sense Media, Common Sense Media, ‏19 בנובמבר 2022 (באנגלית)
↑  דייב טרומבורה, Best New Animated Kids Series of 2018, Collider, ‏13 בדצמבר 2018 (באנגלית)
↑  אזורי האל וקסי סוגליה, 'Bluey' & 39 More Great Shows Your Kids Will Love To Stream On Disney+, Romper, ‏5 במרץ 2021 (באנגלית)
↑  נוראיי בלבול, Best animated Disney Plus films and shows for kids this summer, WalesOnline, ‏30 ביולי 2021 (באנגלית)
↑  צ'ארלס קרטיס, The 20 Best Shows For Kids Right Now (2020), USA Today, ‏27 במרץ 2020 (באנגלית)
דורון אדר

| --- | --- |

 לידה:  1954 (בן 71 בערך) חיפה, ישראל 
 מקום לימודים:  בית הספר הריאלי העברי בחיפה  סמינר הקיבוצים  מכון אבשלום  המכללה האקדמית הדסה ירושלים 
 תחום יצירה:  צילום 
 מספר צאצאים:  4 
 doronadar.art
 
דורון אדר (נולד ב-1954), הוא צלם אמנותי וצלם מקצועי ישראלי, אוצר תערוכות, מורה לצילום ומנחה סדנאות צילום.
ביוגרפיה

אדר נולד בחיפה לפנינה לבית רוזינס, ילידת ירושלים, שהייתה עקרת בית ולעקיבא איצקוביץ, יליד העיירה סרוצק בפולין, שעלה לארץ ב-1936 ועבד כנהג מונית. היה הבן הצעיר במשפחה ולו אח ואחות מבוגרים יותר.
בתיכון למד בבית הספר הריאלי (סיים בשנת 1972).
לאחר סיום לימודיו התגייס לצבא, בשנים 1972–1975 שירת בנח"ל והגרעין שאליו השתייך, נמנה עם ראשוני היאחזות הנח"ל נצרים.
לאחר שחרורו בשנים 1975-1977 למד לימודי צילום במכללת הדסה, ירושלים.
בשנים 1981-1983 למד לימודי ארץ ישראל במכון אבשלום.
בשנים 2010–2012 למד לימודי תעודה באוצרות בסמינר הקיבוצים.
עיסוקו בצילום

אדר התחיל לצלם בגיל 13 עם מצלמה שקיבל במתנה לחגיגת בר המצווה, הוא התאהב בצילום, ומאז, במשך יותר מ-50 שנה, ממשיך באופן רציף בעיסוקו בתחומים רבים: צילום מקצועי, הוראת צילום וצילום אמנותי.
בשנים 1981–1988 היה ממייסדי בית הספר לאמנות קמרה אובסקורה בירושלים, ניהל את בית הספר ולימד שם צילום. במקביל לימד גם בסניף תל אביב.
בשנים 1986–1993 היה מורה לצילום עיוני ומעשי במכללת אמונה בירושלים במגמת הגרפיקה.
כמו כן לימד צילום וקולנוע בחטיבות ביניים ובבתי ספר תיכוניים ברעות ובמודיעין.
בשנים 1989–1993 היה הבעלים של "הצלמניה", מעבדת צילום מקצועית בירושלים, שהתמחתה בפיתוח והדפסה של תמונות בשחור-לבן ובצבע.
בשנים 1991–2006 הקים וניהל את "הצלמניה" רשת של 5 חנויות צילום ברעות, מכבים, מודיעין ושוהם.
בשנים 2008–2012 הקים והפעיל מועדוני צילום וחוגי צילום בחברות תעשייתיות וארגונים שונים, ובהם: מל״מ, טלדור, אלביט, פרסייס, אלביט מערכות נס ציונה, בית הגלגלים הרצליה, מרכז רפואי הדסה בירושלים ומוסדות וארגונים נוספים. בשנים 2006–2020 הקים, ניהל והדריך את מועדון הצילום "פיקסל" במודיעין ובשנים 2012–2020 הקים, ניהל והדריך מועדון צילום במבשרת ירושלים.
תחומי התמחותו כצלם הם: צילום נוף וסביבה, צילום טכני, צילום סטודיו, צילום ארכאולוגי וצילום תיאטרון ומחול.
משנת 2011 ועד היום חבר בגלריה אגריפס 12.
עיסוקו בצילום > כצלם אמנותי

באמצע שנות החמישים לחייו החל אדר לעסוק בצילום אישי ואמנותי, הצטרף כאמור לגלריה אגריפס 12, והחל להציג את עבודותיו בתערוכות בגלריות לאמנות ובמוזיאונים. הצילום של אדר בתקופה זאת הופנה הרבה יותר פנימה, למשפחתו ולחייו האישיים.
העיסוק בחיים עצמם הוביל אותו לשתי תערוכות אינטימיות: "אני בסדר" (2015) ו"רומנס" (2018), שהתייחסו לזוגיות שלו עם אשתו צילה ולהתמודדותה עם סרטן השד. בחלק מהתערוכות שלו שיתף אדר פעולה עם אמניות ישראליות ובינלאומיות מתחומים אחרים.
בשנת 2020 הציג תערוכה בבית האמנים תל אביב "עטוף בנוף", שלוותה בהוצאתו לאור של ספר צילומים.
חיים אישיים

נשוי משנת 1983 לצילה לבית חלפי. אב לארבעה (בן ושלוש בנות).
מתגורר בעיר מודיעין.
תערוכותיו > תערוכות יחיד נבחרות

2023 - Deconstructing Agripas, גלריה אגריפס 12 (אוצרת: אלחנדרה אוקרט)
2020 - עטוף בנוף, בית האמנים תל אביב (אוצר: חגי שגב)
2019 - התמסרות לנוף, גלריה אגריפס 12 (אוצרת: אלחנדרה אוקרט)
2019 - Surrender to Landscape, לבורטריו ארטיסטיקו, איטליה (Laboratorio Artistico, Valtourneche, Italy), (אוצרת: אלחנדרה אוקרט)
2018 - רומנס, גלריה ויטרינה, המכון הטכנולוגי חולון (אוצרת: מיכל קסטיאל)
2017 - ספירת מלאי, גלריה אגריפס 12 (אוצרים: מקס אפשטיין ורינה פלד)
2015 - אני בסדר, גלריה אגריפס 12 (אוצר: יאיר ברק)
2012 - כמעט שחור, גלריה אגריפס 12 (אוצר: אייל בן דוב)
תערוכותיו > תערוכות קבוצתיות נבחרות

2023 - פעימות, בית אריה קלנג, אשדוד (אוצרת: איסי וינטר אבקסיס)
2023 - קווי מתאר, גלריה משמר העמק (אוצרת: דפנה לב אור)
2022 - Sea Specific, בית אריה קלנג, אשדוד (אוצרת: איסי וינטר אבקסיס)
2021 - נאוסנט, גלריה אגריפס 12 (אוצרים: סשה אוקון ולנה זידל)
2021 - מחווה לקסטל, מוזיאון משה קסטל, מעלה אדומים
2020 - וינה 1900, גלריה אגריפס 12 (אוצרת: רינה פלד)
2020 - טבע דומה/VERISIMILITUDE, גלריה סקלר לוי, מודיעין
2017 - שעת המימוזה, בית האמנים במודיעין (אוצרת: ניצה פרי)
2017 - כמו לחישה, גלריה אגריפס 12 (אוצרת: אלחנדרה אוקרט)
2016 - נוף מנטלי, הגלריה החדשה- סדנאות האמנים, ירושלים (אוצרת: תמר גיספן גרינברג)
2012 - יריד אמנות "צבע טרי", תל אביב
2012 - פסטיבל הצילום הבינלאומי ביפו
תערוכותיו > תערוכות נבחרות שאצר

2017 - כמו לחישה (אוצר שותף), גלריה אגריפס 12
2017 - Eppur si muove (תערוכה של הצלם חורחה נובומיסקי), גלריית תיאטרון ירושלים. בתערוכה זו גם ערך את ספר האמן של הצלם חורחה נובומיסקי.
2016 - עותק מקורי, בבית האמנים במודיעין
2015 - מתחת לפנס, גלריה אגריפס 12 .
2013 - סדרת תערוכות רוח מדבר (אוצר שותף), גלריית בארי (קיבוץ) וגלריה אגריפס 12
2013 - בית"ר (תערוכה של עדי שלמון), גלריה אגריפס 12
2013 - 2017 - אוצר הבית של גלריה VISION בירושלים
2012 - מים ישֵנים, תערוכת צילום קבוצתית ב-CCA תל אביב.
הערות שוליים

↑  דורון אדר נולד כדורון איצקוביץ ועברת את שם משפחתו ל"אדר", בבגרותו.
| --- | --- |
בקרת זהויות :  NLI: 987007411355305171  VIAF: 173155104029276202244   WorldCat (עם VIAF): 173155104029276202244 
פורטרט זוגי של דורון וצילה אדר (מתוך התערוכה "רומנס" 2018)
חומש תחילה

בריכה במאחז חומש שנכתב עליו "חמש תחילה"
חומש תחילה הוא מטה פעולה ימני קיצוני בישראל, שהוקם במטרה לבטל את תוכנית ההתנתקות. הטענה בבסיס השם היא שתחילת תהליך הביטול תיעשה ביישוב הקרוב ביותר ליישובים קיימים אחרים, ושבאזורו לא הייתה העברת סמכויות ביטחוניות מצה"ל, שהוא חומש.
המטה מורכב מפעילי ימין אחדים (אחד מהם הוא בעז העצני, בנו של אליקים העצני והיו"ר הוא סא"ל במיל' יצחק שדמי, וכן אורית שפיץ (מורשת) וגדי אשל (נופית)). אף על פי שאינו מגובּה במנגנון ידוע כלשהו, הניע המטה כמה פעולות עלייה לחומש בסדרי גודל של עד כ-15,000 איש במשך תקופת פעילותו. כמו כן קיימת, כתוצאה מפעילות זאת, ישנה נוכחות קבועה בחומש של כמה עשרות צעירים, ומתקיימים בו לימודים סדירים בישיבת חומש בראשות הרב אלישמע כהן.
בנוסף, במהלך מלחמת חרבות ברזל, פועל הארגון כחלק מקואליציה של ארגונים על מנת להשיב ישראלים לחבל עזה.
פעילות

ההתארגנויות הגדולות ביותר:
בחנוכה ה'תשס"ז (דצמבר 2006) הגיעו ליישוב שפונה שנה לפני כן כ-1,000 איש והדליקו נרות.
בז'-ט' בניסן ה'תשס"ז, 26–28 במרץ 2007 הגיעו לחומש כ-3,500 איש. חלקם שהו בו יומיים ואף שלושה ימים, ואף נערך במקום טקס ברית מילה של בן של אחת מתושבות היישוב.
במהלך יום העצמאות ה'תשס"ז, 24 באפריל 2007, צעדו כ-12,000 אנשי ימין להריסות חומש, ובהם חתן פרס נובל לכלכלה, פרופ' ישראל אומן.
חודש וחצי לאחר מכן, בכ"ו בסיון, 12 ביוני, נערכה עליה נוספת באישור הצבא בהשתתפות אלפי צועדים. עליה זו, בניגוד לקודמותיה, אורגנה בשיתוף מועצת יש"ע.
בב' באב ה'תשס"ז, 17 ביולי 2007, החל מבצע עליה מתגלגל במהלכו עלו מאות אנשים בקבוצות שמנו בין עשרות למאות עולים. זאת למרות מאמצים רבים מצד הצבא והמשטרה למנוע את האירוע. במהלך המבצע החלו העולים להקים בית כנסת ומגדל ארעיים, אך אלו נהרסו במהלך פינוי שבוצע על ידי המשטרה ב-25 ביולי.
עוד באותו לילה חזרו הפעילים לחומש ומאז הם נמצאו על חורבותיו פחות או יותר ברציפות כאשר מדי פעם היו מפונים לצומת בית ליד או קדומים ועולים חזרה להר, עד לתיקון מספר 7 לחוק ההתנתקות שהתיר זאת בשנת 2023.
בי' בשבט תשס"ח מספר חסידי חב"ד עלו למקום עם מכונת דפוס והדפיסו את ספר התניא בגבעה סמוכה לחומש. הם עלו וערכו שם התוועדויות נוספות, כאשר הידועה ביניהם הייתה בהשתתפות הרב זימרוני ציק.
בל"ג בעומר ה'תשס"ט עלו עשרות אלפי פעילים לחומש, בתיאום עם כוחות הביטחון.
בליל תשעה באב ה'תשס"ט עשרות פעילי חומש קראו תחילה קינות ומגילת איכה על חורבות חומש.
ביום השלישי לחול המועד פסח ה'תשע"ב עלו כ-12,000 אנשים לחומש, בתיאום עם כוחות הביטחון. שם התקיים סיום מסכת כתובות עם ישיבת חומש בהשתתפות הרב חיים דרוקמן, הרב אליקים לבנון, הרב ישראל אריאל, הרב דוד דודקביץ וחברי כנסת.
הערות שוליים

↑  רותי אברהם, אלדד: באנו להתחייב לחזור לחומש, באתר ערוץ 7, 18 בדצמבר 2006
↑  ויקרא שמו בישראל: אורי שלום - וידאו, באתר ערוץ 7, 28 במרץ 2007
↑  אפרת וייס, הצעדה לחומש: שני חיילים נפצעו קל, באתר ynet, 24 באפריל 2007
↑  עוזי ברוך, עשרות פעילים שהו בשבת בחומש, באתר ערוץ 7, 28 ביולי 2007
↑  נדב שרגאי, יובל אזולאי ויהונתן ליס, הארץ‏, חומש: המשטרה פינתה נערות בכוח, באתר וואלה, 23 ביולי 2007(הקישור אינו פעיל, 24.12.2021)
↑  אורנית עצר, בלעדי: חקירות במשטרה למטה חומש, באתר ערוץ 7, 19 ביולי 2007
↑  משה ידיד, חומש: מחדשים ומקימים בית כנסת, באתר ערוץ 7, 23 ביולי 2007
↑  עוזי ברוך, מגילת איכה על חורבות חומש, באתר ערוץ 7, 30 ביולי 2009
↑  בני משה, ישיבת חומש מסכמת אירוע מוצלח, באתר ערוץ 7, 11 באפריל 2012
ההיסטוריות של התנ"ך

ההיסטוריות של התנ"ך היא שאלת היחס של התנ"ך להיסטוריה, כלומר מידת האמיתות ההיסטורית של סיפורי התנ"ך. חוקרי מקרא הרחיבו את שאלת ההיסטוריות של התנ"ך גם להערכה האם הברית החדשה הנוצרית היא תיעוד מדויק של ישו ההיסטורי ושל סיפורי השליחים.
כאשר לומדים את ספרי התנ"ך, חוקרים בוחנים את ההקשר ההיסטורי של הפרקים השונים, את החשיבות שמייחסים המחברים לאירועים ואת הניגוד בין תיאורי האירועים הללו לבין עדויות היסטוריות אחרות וממצאים ארכאולוגיים.
לפי התאולוג תומאס תומפסון, נציג האסכולה המינימליסטית, התיעוד הארכאולוגי מעניק עדויות דלות ביותר ועקיפות לנרטיבים של התנ"ך כהיסטוריה. הארכאולוג זאב הרצוג במאמר שפרסם ב-29 באוקטובר 1999 תחת הכותרת: "התנ"ך - אין ממצאים בשטח" טען כי לרוב סיפורי המקרא אין ביסוס במחקר הארכאולוגי. הרצוג כתב: ”קשה לקבל זאת, אבל לחוקרים ברור היום שעם ישראל לא שהה במצרים, לא נדד במדבר, לא כבש את הארץ במסע צבאי ולא הנחיל אותה לשנים-עשר שבטי ישראל. עוד יותר קשה לעכל את העובדה המתבררת, שהממלכה המאוחדת של דוד ושלמה, המתוארת במקרא כמעצמה אזורית, הייתה לכל היותר ממלכה שבטית קטנה. בנוסף לכך, צפויה אי נוחות לכל מי שיצטרך לחיות עם הידיעה כי ליהוה, אלהי ישראל, הייתה בת זוג, וכי הדת הישראלית הקדומה אימצה את המונותאיזם רק בשלהי תקופת המלוכה ולא על הר סיני”. דעתו, שהייתה רחוקה מהקונצנזוס בשעתו, הפכה בשנים מאז למרכזית יותר בארכאולוגיה המודרנית.
חוקרים אחרים, כמו הארכאולוג ויליאם דיוור, חשים שהארכאולוגיה המקראית אישרה וגם ערערה את סיפורי התנ"ך. בעוד שהוא ביקר את האסכולה המינימליסטית בשל הרדיקליות שלה, הוא רחוק מלהאמין באמיתות הסיפור התנכ"י, וחושב שמטרת הארכאולוגיה המקראית היא לא רק לתמוך או להכפיש את הנרטיב התנ"כי, אלא להיות תחום מחקר בפני עצמו.